

# JÕELÄHTME VALLAVALITSUS

Transpordiamet

Päästeamet 01.11.2024 nr 6-4/5107

**Kallavere küla Ülgase tee 30 maaüksuse detailplaneering**

Teatame teile, et **Kallavere küla Ülgase tee 30** **maaüksuse detailplaneeringu avalik väljapanek toimub 18.11.–02.12.2024 ning avalik arutelu toimub Jõelähtme vallamajas 11.12.2024 kell 15:00.**

Kallavere küla Ülgase tee 30 maaüksuse detailplaneering algatati 09.09.2021 Jõelähtme Vallavalitsuse korraldusega nr 783.

Ülgase tee 30 maaüksus (katastritunnus: 24501:001:1938) asub Kallavere küla lõunaosas, Maardu linna ja Ülgase küla vahelisel alal. Planeeritavat maaüksust ümbritsevad Ülgase tee 16, Luige tee 15, Kasetaguse ja Roheline maaüksused. Juurdepääs planeeringualale on tagatud Ülgase teelt (riigitee 11101, Kallavere-Ülgase tee).

Detailplaneeringu koostamise eesmärgiks on Ülgase tee 30 maaüksuse jagamine maatulundusmaa kruntideks, ehitusõiguse ja hoonestustingimuste määramine maatulundusmaad teenindavate abihoonete rajamiseks, juurdepääsu, tehnovarustuse sh elektri- ja tuletõrje veevarustuse lahendamine ja keskkonnatingimuste seadmine planeeringuga kavandatu elluviimiseks. Detailplaneeringu koostamise raames on plaanis korrastada planeeritava maaüksuse Ülgase tee 30, Kasetaguse ja Roheline maaüksuste omavahelisi piire. Planeeritava ala suuruseks on määratud ca 2,5 ha. Detailplaneeringut menetletakse Jõelähtme valla üldplaneeringu kohasena.

Detailplaneeringu avalikul väljapanekul olevate materjalidega saab tutvuda avaliku väljapaneku ajal Jõelähtme valla kodulehel ([joelahtme.kovtp.ee](http://www.joelahtme.ee)). Jõelähtme vallamajas kohapeal materjalidega tutvumiseks võtke eelnevalt ühendust vallavalitsuse planeeringuspetsialistiga: Tiina Skolimowski, telefon 605 4855, e-post tiina.skolimowski@joelahtme.ee.

Arvamused ning ettepanekud saata detailplaneeringu avaliku väljapaneku jooksul e-posti aadressile kantselei@joelahtme.ee või paberkandjal Jõelähtme Vallavalitsusele aadressil Postijaama tee 7, Jõelähtme küla, 74202, Jõelähtme vald.

Arutelul osalemiseks palume registreerida end hiljemalt 09.12.2024 e-posti aadressil kantselei@joelahtme.ee.

Lugupidamisega

(digitaalset allkirjastatud)

Andrus Umboja

vallavanem

Gerli Liivoja 6054879

gerli@joelahtme.ee